open-index/open-wikipedia-markdown huggingface dataset:
ช่วงชั้นดิน

thumb|200px|ช่วงชั้นดิน

**ช่วงชั้นดิน** () หมายถึง ชั้นดินที่แบ่งออกเป็นชั้น ๆ ตามสมบัติและลักษณะเพื่อประโยชน์ในการศึกษาเกี่ยวกับการจำแนกประเภทของดิน และการกำเนิดของดิน ในทางปฐพีวิทยา 

## ดินชั้นต่าง ๆ
นิยมแบ่งออกเป็น 5 ชั้นคือ

;O-Horizon:ชั้นโอ เป็นช่วงชั้นดินอินทรีย์ (Organic soil horizon) ปกติแล้วจะมีปริมาณอินทรีย์วัตถุมากกว่าร้อยละ 20 ขึ้นไป แบ่งย่อยออกเป็น *ชั้นโอหนึ่ง* อินทรียวัตุส่วนใหญ่ยังมิได้มีการสลายตัว และ *ชั้นโอสอง* อินทรียวัตถุส่วนใหญ่มีการสลายตัวแล้ว

;A-Horizon:ชั้นเอ เป็นช่วงชั้นดินแร่ (Mineral soil horizon) ปกติแล้วจะมีปริมาณอินทรียวัตถุน้อยกว่าร้อยละ 20 แบ่งย่อยออกเป็น *ชั้นเอหนึ่ง* ส่วนใหญ่เป็นชั้นที่เกิดที่ผิวดินหรือใกล้ผิวดิน ประกอบด้วยอินทรียวัตถุที่มีการสลายตัวปะปนอยู่ มีสีคล้ำกว่าชั้นดินข้างล่างถัดไป *ชั้นเอสอง* เป็นชั้นที่มีการสูญเสียอนุภาคดินเหนียว (Clay) เหล็ก อะลูมิเนียม เป็นผลให้ปริมาณของควอรตซ์ และแร่ต่างๆที่มีความทนทานต่อการสลายตัว ขนาดอนุภาคทราย (Sand) และทรายแป้ง (Silt) ตกค้างอยู่ในปริมาณสูง ในชั้นนี้จะมีสีจางกว่าชั้นใกล้เคียง และ *ชั้นเอสาม* เป็นชั้นเชื่อมต่อระหว่างชั้นเอกับชั้นบี แต่มีลักษณะส่วนใหญ่ค่อนไปทางชั้นเอ

;B-Horizon :ชั้นบี เป็นช่วงชั้นดินแร่ ปกติแล้วจะอยู่ถัดชั้นเอลงไป และมีการสะสมของสารที่ถูกชะล้างลงมาจากชั้นเอสอง หรือมีเหล็กและอะลูมิเนียมออกไซด์เคลือบอยู่ อะลูมิเนียมออกไซด์ทำให้เกิดสีเข้มกว่าหรือแดงกว่าชั้นที่อยู่ข้างบนหรือข้างล่างถัดไป แบ่งย่อยออกเป็น *ชั้นบีหนึ่ง* เป็นชั้นเชื่อมต่อระหว่างชั้นเอกับชั้นบี แต่มีลักษณะส่วนใหญ่ค่อนไปทางชั้นบี *ชั้นบีสอง* เป็นชั้นบีที่ไม่มีลักษณะของชั้นเอหรือชั้นซีปนอยู่เลย และ *ชั้นบีสาม* เป็นชั้นเชื่อมต่อระหว่างชั้นบีกับชั้นซี แต่มีลักษณะส่วนใหญ่ค่อนไปทางชั้นบี

;C-Horizon :ชั้นซี เป็นช่วงชั้นดินที่ไม่สามารถจัดอยู่ในชั้นเอหรือชั้นบีได้ เช่น ชั้นหินผุ หรือเป็นชั้นที่มีการสะสมของแร่แคลเซียมคาร์บอเนต (ชั้นดินมาร์ล)

;R-Horizon :ชั้นอาร์ เป็นช่วงชั้นดินดานแข็ง ยังไม่มีการผุพังสลายตัว

## อ้างอิง

* พจนานุกรมศัพท์ธรณีวิทยา อังกฤษ-ไทย จัดทำโดยคณะอนุกรรมการการจัดทำพจนานุกรมธรณีวิทยา ของคณะกรรมการประสานงานด้านธรณีวิทยา ภายใต้คณะกรรมการแห่งชาติว่าด้วยการศึกษาวิทยาศาสตร์และวัฒนธรรมแห่งสหประชาชาติ พ.ศ. 2530

หมวดหมู่:ธรณีวิทยา
ซุคฮอย ซู-57

**ซุคฮอย ซู-57** (, อังกฤษ: Sukhoi Su-57) หรือชื่อเครื่องต้นแบบ ซุคฮอย ที-50 พักฟา (อังกฤษ: Sukhoi T-50 **PAK FA)** ( รัสเซีย: ПАК ФА, short for: Перспективный авиационный комплекс фронтовой авиации, translit. *Perspektivny Aviatsionny Kompleks Frontovoy Aviatsii*, lit. '"Prospective Aviation Complex of Frontline Aviation"') เป็นเครื่องบินขับไล่ยุคที่ห้าที่ออกแบบโดยซุคฮอย สำหรับกองทัพอากาศรัสเซีย เพื่อใช้เข้าประจำการทดแทนมิโคยัน มิก-29 และซุคฮอย ซู-27 ในอนาคต

ซุคฮอย ซู-57 เครื่องต้นแบบใช้รหัส ที-50 พักฟา มีความสามารถเทียบเท่ากับเครื่องบินขับไล่รุ่นที่ห้าของสหรัฐอเมริกา คือ เอฟ-22 แร็พเตอร์ และเอฟ-35 ไลท์นิ่ง 2 โดยได้รับการออกแบบให้เป็นอากาศยานล่องหน

เครื่องบินต้นแบบ ที-50 พักฟา ของซุคฮอย ออกบินครั้งแรกเมื่อวันที่ 29 มกราคม พ.ศ. 2553 มีแผนการเปิดตัวในปี พ.ศ. 2556 และจะเข้าประจำการในปี พ.ศ. 2561

ในวันที่ 2 สิงหาคม 2560 บริษัทผู้ผลิตได้ทำการตั้งชื่อเครื่องอย่างเป็นทางการคือ ซุคฮอย ซู-57

## อากาศยานที่เทียบเท่า
* F-22 Raptor
* J-20 Stealth Fighters

## อ้างอิง

หมวดหมู่:เครื่องบินล่องหน
หมวดหมู่:เครื่องบินซุคฮอย
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติรัสเซีย
หมวดหมู่:อากาศยานไอพ่นสองเครื่องยนต์
จดหมายของนักบุญยูดา

**จดหมายของนักบุญยูดา** () เป็นหนังสือเล่มที่ 26 ในคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสตชนทั่วไป ไม่ได้ระบุว่าเป็นคริสตจักรใด

แต่เดิมพระธรรมเล่มนี้เป็นจดหมายส่วนตัว ผู้เขียนระบุชื่อของตนเองชัดเจนตั้งแต่ตอนต้นว่าเป็น **ยูดา** ทั้งยังบอกด้วยว่าเป็น น้องของ **ยากอบ** เมื่อวิเคราะห์เนื้อหาในจดหมายรวมกับหลักฐานอื่น ๆ แล้ว เชื่อได้ว่าผู้เขียนคือยูดาน้องชายของพระเยซู จดหมายถูกส่งถึงผู้รับที่ไม่ได้ระบุชื่อ แต่ถูกเรียกว่า "คนทั้งหลายที่พระองค์ได้ทรงเรียกไว้" ซึ่งน่าจะเป็นคริสเตียนทั่วไปที่กระจัดกระจายอยู่ในจักรโรมัน ช่วงเวลาในการเขียนจดหมายฉบับนี้น่าจะอยู่ในราวปีค.ศ. 65

จากเนื้อหาในจดหมายของยูดากล่าวว่า ในตอนแรกตั้งใจจะเขียนถึงเรื่องของความรอด แต่ต่อมาเปลี่ยนใจภายหลังเป็นการเขียนถึงเรื่องหลักคำสอนแทน เนื่องจากในช่วงที่ **ยูดา** กำลังเขียนจดหมายนั้น ได้มีอันตรายกำลังคุกคามคริสตจักรอยู่ แต่ไม่ใช่เรื่องการถูกกดขี่ข่มเหงจากภายนอกของผู้ที่ไม่เชื่อ กลับเป็นเรื่องความเชื่อที่ถูกบิดเบือนไปโดยผู้ที่สอนผิด **ยูดา** คิดว่าเป็นเรื่องจำเป็นที่ต้องเขียนจดหมายเพื่อเตือนสติและให้ระมัดระวังคนเหล่านั้น

หนึ่งในคำสอนผิดที่เกิดขึ้นในช่วงนั้น ซึ่งอันตรายมากต่อการดำเนินชีวิตของคริสเตียนคือ คำสอนที่ว่า ในเมื่อผู้ที่เชื่อพระเยซูแล้วได้รับความรอด ความผิดบาปทั้งหมดได้รับการอภัยโดยพระกิตติคุณ ดังนั้นผู้ที่เชื่อจึงสามารถทำบาปได้อย่างอิสรเสรี **ยูดา** ใช้ถ้อยคำอย่างรุนแรงเมื่อกล่าวถึงผู้ที่สอนผิดในลักษณะนี้ว่า "เขาเหล่านั้นเป็นคนอธรรม ที่ถือเอาพระคุณของพระเจ้าของเราเป็นเหตุให้กระทำความชั่วช้าลามก" ในบางตอนของจดหมายเปรียบเทียบคนเหล่านี้กับ "สัตว์เดียรัจฉานที่ไม่มีความคิด"

ในจดหมายขนาดสั้นฉบับนี้ **ยูดา** มีวัตถุประสงค์ในการเขียนอยู่สองประการ ประการแรกคือ ต้องการตักเตือนให้คริสเตียนยึดมั่นในความเชื่อ อย่าฟังผู้สอนเสียทุกคน แต่ให้เชื่อฟังผู้ที่ไว้วางใจได้ มิฉะนั้นจะตกเป็นเหยื่อของผู้ที่เข้ามาล่อลวง ในส่วนนี้ **ยูดา** ได้อ้างถึงการกระทำในอดีตของผู้ที่ประพฤติผิดบางคน เช่น ชาวเมืองโสโดม เมืองโกโมราห์ คาอินและบาลาอัม เป็นต้น

ประการที่สองคือ ต้องการตักเตือนให้ดำเนินชีวิตคริสเตียนอย่างเหมาะสม เช่น "จงสร้างตัวของท่านขึ้นบนหลักคำสอนอันบริสุทธิ์" "จงอธิษฐานในพระวิญญาณบริสุทธิ์" และ "จงรักษาตัวไว้ให้ดำรงในความรักของพระเจ้า" เป็นต้น

## โครงร่าง

1. คำทักทาย 1 - 2

2. ปกป้องความเชื่อ 3 - 4

3. ตัวอย่างคนชั่วที่ให้ร้ายพระกิตติคุณ 5 - 16

4. คำสั่งสอนในเชิงปฏิบัติ 17 - 25

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่


หมวดหมู่:บทจดหมายคาทอลิก
หมวดหมู่:หนังสือของพันธสัญญาใหม่
ปลานวลจันทร์เทศ

**ปลานวลจันทร์เทศ** ปลาน้ำจืดชนิดหนึ่ง มีชื่อวิทยาศาสตร์ว่า *Cirrhinus cirrhosus* อยู่ในวงศ์ปลาตะเพียน (Cyprinidae) มีรูปร่างเรียวยาว ลำตัวกลม หัวสั้น ปากเล็ก ริมฝีปากบางมีชายครุยเล็กน้อย ครีบหลังและครีบก้นสั้น ครีบหางเว้าลึก เกล็ดมีขนาดใหญ่ หัวและลำตัวด้านบนมีสีเงินหรือสีเงิมอมน้ำตาลอ่อน  ด้านท้องสีจาง ครีบมีสีส้มหรือชมพู ขอบครีบมีสีคล้ำเล็กน้อย ตามีสีทอง

มีขนาดเต็มที่โดยเฉลี่ย 50-60 เซนติเมตร ขนาดใหญ่สุดที่พบ คือ 1 เมตร มีพฤติกรรมชอบหากินในระดับพื้นท้องน้ำ โดยสามารถปรับตัวได้ดีในแหล่งน้ำนิ่ง และกินอาหารด้วยวิธีการแทะเล็มพืชน้ำขนาดเล็กและอินทรีย์สาร

รูปร่างโดยทั่วไปคล้ายปลานวลจันทร์ (*C. microlepis*) ที่พบได้ในประเทศไทย ซึ่งเป็นปลาที่อยู่ในสกุลเดียวกัน แต่ปลานวลจันทร์เทศเป็นปลาพื้นเมืองของทางเหนือของภูมิภาคเอเชียใต้ พบกระจายพันธุ์ในแม่น้ำคงคา, แม่น้ำสินธุจรดถึงแม่น้ำอิรวดีของพม่า นำเข้ามาสู่ประเทศไทยครั้งใน 2 ครั้ง ครั้งแรกเมื่อเมื่อวันที่ 28 พฤศจิกายน พ.ศ. 2523 จำนวน 100 ตัว โดยอธิบดีกรมประมงในขณะนั้น เพื่อทำการขยายพันธุ์เพาะเลี้ยงเป็นปลาเศรษฐกิจ โดยทำการเลี้ยงอยู่ที่สถานีประมงน้ำจืดจังหวัดเชียงใหม่ และอีกครั้งเมื่อเดือนสิงหาคม พ.ศ. 2533 โดยผ่านมาจากประเทศลาว ซึ่งประสบความสำเร็จในการเพาะเลี้ยงจนขยายไปสู่ฟาร์มของเอกชนต่าง ๆ ในภาคอีสานจนกระจายมาสู่ภาคกลาง เช่นเดียวกับปลายี่สกเทศ (*Labeo rohita*) หรือปลากระโห้เทศ (*Catla catla*)

ปลานวลจันทร์เทศที่อาศัยในแม่น้ำโขงสามารถปรับตัวได้เป็นอย่างดีจนสามารถแพร่ขยายพันธุ์เองได้

## ดูเพิ่ม
*ปลากระโห้เทศ
*ปลายี่สกเทศ

## อ้างอิง

## แหล่งข้อมูลอื่น
* รูปและข้อมูลปลานวลจันทร์เทศ

หมวดหมู่:ชนิดพันธุ์ต่างถิ่น
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:สกุลปลานวลจันทร์น้ำจืด
หมวดหมู่:ปลาที่พบในประเทศอินเดีย
ธรณีแอ่นตัว

right|170x170px
**ธรณีแอ่นตัว** () หมายถึง ภูมิภาคของโลกส่วนที่แอ่นตัวลงลึกจนเกิดเป็นที่รองรับน้ำ และสะสมสิ่งทับถมจำนวนมากจากผิวโลกได้ การสะสมในบริเวณนี้ดำเนินไปตามช่วงเวลาทางธรณีที่ยาวนานมาก พร้อม ๆ กับพื้นดินที่รองรับสิ่งทับถมทรุดต่ำลงทีละน้อย ๆ ด้วย จึงทำให้ชั้นหินที่สะสมในบริเวณนี้หนามาก นอกจากนี้ยังมักจะมีหินภูเขาไฟสะสมปะปนด้วยเสมอ หินชั้นในธรณีแอ่นตัวหลายแห่งต่อมาได้โค้งตัวเกิดเป็นภูเขาในลักษณะที่มีลอนหลายขนาดอยู่ในธรณีโค้งตัว (geanticline) ซึ่งเป็นโค้งใหญ่ ภูเขาที่เกิดในลักษณะนี้ เช่น เทือกเขาแอปปาเลเชียน (Appalachian Mountain) ซึ่งอยู่ด้านตะวันออกของอเมริกาเหนือ

## อ้างอิง

* พจนานุกรมศัพท์ธรณีวิทยา อังกฤษ-ไทย จัดทำโดยคณะอนุกรรมการการจัดทำพจนานุกรมธรณีวิทยา ของคณะกรรมการประสานงานด้านธรณีวิทยา ภายใต้คณะกรรมการแห่งชาติว่าด้วยการศึกษาวิทยาศาสตร์และวัฒนธรรมแห่งสหประชาชาติ พ.ศ. 2530

หมวดหมู่:ธรณีวิทยา
พระองค์เจ้านโรดม เวชชรา

**พระองค์เจ้านโรดม เวชชรา** (, *นโรตตมฺ เวชฺชฺรา*; 17 สิงหาคม พ.ศ. 2489 — 28 กรกฎาคม พ.ศ. 2556) เป็นพระราชธิดาในพระบาทสมเด็จพระนโรดม สุรามฤต กับคุณเทพกัญญาโสภา (คิมอัน เยียป) เป็นพระขนิษฐาต่างพระชนนีของพระบาทสมเด็จพระนโรดม สีหนุ และเป็นพระปิตุจฉาในพระบาทสมเด็จพระบรมนาถ นโรดม สีหมุนี

## พระประวัติ
พระองค์เจ้านโรดม เวชชรา ประสูติเมื่อวันที่ 17 สิงหาคม พ.ศ. 2489 ณ กรุงพนมเปญ ประเทศกัมพูชา เป็นพระราชธิดาในพระบาทสมเด็จพระบรมนาถนโรดม สุรามฤต กับคุณเทพกัญญาโสภา (คิมอัน เยียป) พระองค์เจ้าเวชชราสามารถรับสั่งภาษาฝรั่งเศส ภาษาอังกฤษ และภาษาสเปนได้ พระองค์สำเร็จการศึกษาจาก *Lycées Sisowath* และ *Descalies, Baccalauréat série B degree* เมื่อ พ.ศ. 2489 ต่อมาทรงสำเร็จการศึกษาระดับอุดมศึกษาสาขาวรรณคดีร่วมสมัย มหาวิทยาลัยตูลูส ประเทศฝรั่งเศส เมื่อ พ.ศ. 2511 ต่อมาทรงศึกษาต่อด้านภาษาฝรั่งเศสระหว่างประเทศ จากมหาวิทยาลัยตูลูส ประเทศฝรั่งเศส จนสำเร็จการศึกษาเมื่อ พ.ศ. 2512 และทรงสำเร็จการศึกษาสถาบันการศึกษานานาชาติระหว่างประเทศและพัฒนาด้านรัฐศาสตร์ มหาวิทยาลัยตูลูส ในปี พ.ศ. 2513

พระองค์เจ้าเวชชราเสกสมรสครั้งแรกกับเทพ สมพารา เมื่อวันที่ 29 มิถุนายน พ.ศ. 2509 ต่อมาภายหลังได้ทรงหย่า และเสกสมรสใหม่กับอีฟ ดูมงต์ (Yves Dumont) ซึ่งเป็นประธานของ *Champagne laurent perrier* และมีพระโอรสด้วยกัน 1 คน

## หน้าที่การงาน
พระองค์เจ้าเวชชราทรงมีความรู้เกี่ยวกับด้านการศึกษาเกี่ยวกับกัมพูชาศึกษา นอกจากนี้เป็นสมาชิกรัฐสภาประเทศกัมพูชาตั้งแต่กันยายน ค.ศ. 1998 โดยพระองค์เล่นในนามพรรคฟุนซินเปค  พระองค์ได้ดำรงตำแหน่งประธานของคณะกรรมการรัฐสภาเป็นเวลากิจการเกี่ยวกับความสัมพันธ์ระหว่างประเทศ และทรงเป็นนักหนังสือพิมพ์ข่าวต่างประเทศ

## สิ้นพระชนม์
พระองค์เจ้านโรดม เวชชรา สิ้นพระชนม์เมื่อวันที่ 28 กรกฎาคม พ.ศ. 2556 ที่ประเทศฝรั่งเศส ด้วยโรคมะเร็งในพระปัปผาสะ สิริพระชนมายุได้ 66 ปี

## อ้างอิง

หมวดหมู่:เจ้าหญิงกัมพูชา
หมวดหมู่:ชาวกัมพูชาเชื้อสายไทย
หมวดหมู่:บุคคลจากพนมเปญ
หมวดหมู่:นักการเมืองกัมพูชา
หมวดหมู่:ราชสกุลนโรดม
หมวดหมู่:สกุลอภัยวงศ์
หมวดหมู่:เสียชีวิตจากมะเร็งปอด
หมวดหมู่:นักการเมืองสตรีชาวกัมพูชา
ฟลูนิแทรซิแพม

**ฟลูนิแทรซิแพม** (Flunitrazepam) หรือชื่อทางการค้าว่า **โรฮิปนอล** (Rohypnol) เป็นยานอนหลับ มีฤทธิ์ทำให้นอนหลับและสูญเสียความทรงจำชั่วขณะ จึงนิยมใช้เป็นยานอนหลับ ยานำสลบ และสงบประสาทก่อนทำการผ่าตัด

หมวดหมู่:ยานอนหลับ
รายชื่ออัลบั้มที่ขายดีที่สุด

[thumb|แผ่นเสียงแพลตตินัมสำหรับอัลบั้ม ''[ทริลเลอร์ (อัลบั้ม)|ทริลเลอร์* ของ [[ไมเคิล แจ็กสัน]] ซึ่งเป็นอัลบั้มที่ขายดีที่สุด]]
หน้านี้คือรายชื่ออัลบั้ม[[แหล่งข้อมูลบันทึกข้อมูล|เพลงที่บันทึกไว้]]ที่ขายดีที่สุดในโลกในรูปแบบสื่อบันทึกทางกายภาพ เช่น แผ่นเสียง เทปเสียง หรือคอมแพกต์ดิสก์ อัลบั้มที่ปรากฏบนรายชื่อ ยอดขายจะต้องได้รับการเผยแพร่โดยแหล่งที่เชื่อถือได้ และอัลบั้มจะต้องมี[[ยอดขายแผ่นเสียง|ยอดขาย]]อย่างน้อย 20 ล้านชุด และ[[การรับรองการบันทึกเสียงดนตรี|ได้รับการรับรอง]]อย่างน้อย 10 ล้านชุด (เทียบเท่า[[การรับรองโดยสมาคมผู้ประกอบกิจการเพลงของสหรัฐอเมริกา|การรับรองระดับเพชร]]โดย[[สมาคมผู้ประกอบกิจการเพลงของสหรัฐอเมริกา]]) รายชื่อนี้สามารถบรรจุอัลบั้มประเภทใดก็ได้ ได้แก่ [[สตูดิโออัลบั้ม]], [[แผ่นเสียงอัลบัมสั้น]], [[อัลบั้มเพลงฮิต]], [[อัลบั้มรวมเพลง]], อัลบั้มรวมศิลปิน, [[อัลบั้มเพลงประกอบ]] และ[[อัลบั้มรีมิกซ์]] ตัวเลขจากการขายต่อของสินค้ามือสองจะไม่ได้รวมไว้ในรายชื่อ จำนวนชุดได้รับการรับรองจะมาจากฐานข้อมูลออนไลน์ของสมาคม[[อุตสาหกรรมดนตรี]]ท้องถิ่น หรือจากประเทศที่มีหน่วยงานรับรองที่จัดตั้งขึ้น (ดู [[รายชื่อการรับรองการบันทึกเสียงดนตรี]])

==สัญลักษณ์==


== มากกว่า 40 ล้านสำเนา ==
**ตัวเลขยอดจำหน่ายทั้งหมดแสดงเป็นล้าน*


== 30–39 ล้านสำเนา ==
**ตัวเลขยอดจำหน่ายทั้งหมดแสดงเป็นล้าน*


== 20–29 ล้านสำเนา ==
**ตัวเลขยอดจำหน่ายทั้งหมดแสดงข้อมูลเป็นล้าน''

## อัลบั้มที่ขายดีที่สุดในแต่ละปีทั่วโลก

## หมายเหตุ

## อ้างอิง
สกุลศิลปะบาร์บิซง

[thumb|260px|“''[The Gleaners|คนเก็บรวงข้าว*” โดย [[ฌอง-ฟรองซัวส์ มิลเลต์]] [[ค.ศ. 1857]] [[พิพิธภัณฑ์ออร์เซย์]], กรุงปารีส]]
*'สกุลศิลปะบาร์บิซง*' () คือ[[Art movement|ปรัชญาศิลปะ]]ของกลุ่มศิลปินที่ตั้งตามชื่อหมู่บ้าน[[Barbizon|บาร์บิซง]]ที่รุ่งเรืองระหว่างราว ค.ศ. 1830 ถึง ค.ศ. 1870 หมู่บ้าน[[Barbizon|บาร์บิซง]]เป็นหมู่บ้านที่เป็นที่ตั้งหลักแหล่งของศิลปินกลุ่มนี้ที่อยู่ไม่ไกลจากป่า[[Fontainebleau|ฟงแตนโบล]]
   
จิตรกรบาร์บิซงเป็นส่วนหนึ่งของขบวนการเชิง[[realism (visual arts)|ทัศนศิลป์เชิงสัจนิยม]]ที่แตกแขนงมาจาก[[Romanticism|ขบวนการศิลปะจินตนิยม]]ในขณะนั้น

ใน[[นิทรรศการศิลปะแห่งปารีส]]ของปี ค.ศ. 1824 ที่แสดงงานจิตรกรรมของ[[John Constable|จอห์น คอนสตาเบิล]] ฉากชนบทที่คอนสตาเบิลเขียนมีอิทธิพลต่อศิลปินรุ่นหลังของสมัยนั้น ในการหันเหจากการเขียนงานที่มีลักษณะที่เป็นทางการหันไปหาแรงบันดาลใจโดยตรงจากธรรมชาติ ฉากธรรมชาติกลายมาเป็นหัวข้อหลักของงานเขียนของศิลปินกลุ่มนี้แทนที่จะเป็นแต่เพียงฉากหลังของเหตุการณ์สำคัญ ระหว่าง[[Revolutions of 1848|การปฏิวัติ ค.ศ. 1848]] ศิลปินรวมกลุ่มกันที่[[Barbizon|บาร์บิซง]]เพื่อปฏิบัติตามแนวคิดของ[[John Constable|จอห์น คอนสตาเบิล]] โดยการเลือกธรรมชาติเป็นหัวข้อของการเขียนภาพ

ศิลปินคนหนึ่งในกลุ่มนี้[[ฌอง-ฟรองซัวส์ มิลเลต์]]ขยายหัวข้อจาก[[จิตรกรรมภูมิทัศน์|ภูมิทัศน์]]ไปรวมบุคคล— ชาวนา, ฉากชีวิตชาวนา และ ฉากในท้องทุ่งเก็บเกี่ยว ในภาพ “*คนเก็บรวงข้าว''” ที่เขียนในปี ค.ศ. 1857 มิลเลต์เขียนภาพสตรีชาวนาสามคนในทุ่งที่เกี่ยวข้าวไปแล้ว ซึ่งเป็นภาพที่ไม่มีเนื้อเรื่อง ไม่มีนาฏกรรม เป็นแต่เพียงภาพชาวนาธรรมดาในท้องทุ่ง การเก็บรวงข้าง (gleaning) เป็นวิธีหากินของคนยากจนที่ไปเก็บรวงข้าวที่ยังตกหล่นหลังจากเจ้าของที่นาเก็บเกี่ยวของดีๆ ไปแล้ว ในฉากหลังจะยังคงเห็นเจ้าของที่นาและกรรมกร มิลเลต์หันเหจุดสนใจหรือหัวเรื่องจากผู้มีฐานะดีไปยังผู้คนที่มีฐานะต่ำต้อยในสังคม และไม่ได้เขียนใบหน้าเพื่อเน้น “ความไม่มีตัวตน” (anonymity) และ “ความเป็นคนนอกวง” (marginalized position) ของชาวนา ร่างที่คุ้มลงแสดงถึงการเป็นผู้ที่ต้องเผชิญกับงานหนักเป็นประจำ

ผู้นำของสกุลศิลปะบาร์บิซงก็ได้แก่ฌอง-บัพทิสต์ คามิลล์ โคโรต์, ทีโอดอร์ รุสโซ, ฌอง-ฟรองซัวส์ มิลเลต์ และ ชาร์ลส์-ฟรองซัวส์ โดบิญญี ส่วนสมาชิกผู้อื่นในกลุ่มนี้ก็ได้แก่ฌูลส์ ดูเพร, คงสตองท์ โทรยง, ชาร์ลส์ ฌาคส์, นาร์ซิส วีร์ฌิลลิโอ ดิอัซ, ชาร์ลส์ โอลิเวียร์ เดอ เพนน์, อองรี อาร์พินยีส์, อัลแบร์ต ชาร์แปง, เฟลีกซ์ แซง, อันตวน โมฟ, ฟรองซัวส์-หลุยส์ ฟรองเซส์ และ อเล็กซองเดรอ เดอโฟซ์

## อ้างอิง

* Joconde-Catalogues des Collections des Musees de France. Ministère de la culture

บาร์บิซง
หมวดหมู่:จิตรกรรมภูมิทัศน์
หมวดหมู่:ศิลปะสัจนิยม
เฮ็บเบย์ คามาร์โก

160px|thumb|เฮ็บเบย์ คามาร์โก
**เฮ็บเบย์ คามาร์โก** () หรือชื่อเต็มว่า **เฮ็บเบย์ มาเรีย คามาร์โก** (Hebe Maria Camargo) เกิดเมื่อวันที่ 8 มีนาคม พ.ศ. 2472) เป็นนักแสดงชาวบราซิล
## ประวัติ
### ช่วงต้น

### วัยทำงาน

### บั้นปลายชีวิต
คามาร์โกได้ล้มป่วยลงด้วยโรคมะเร็งตั้งแต่ พ.ศ. 2553 เธอได้เสียชีวิตลงเมื่อตอนเช้าของวันที่ 29 กันยายน พ.ศ. 2555 รวมอายุได้ 83 ปี 

หมวดหมู่:นักแสดงชาวบราซิล
หมวดหมู่:นักร้องเสียงเมซโซ-โซปราโน
ไมก์ เดินต์

**ไมค์ เดิร์นท์**() เป็นมือเบส และนักร้องเสียงประสานให้กับ "กรีนเดย์” ()  ตอนยังศึกษาอยู่ เขามักเล่นแอร์เบส และในช่วงระหว่างที่เขาดีดสายแอร์เบส เขามักทำให้เกิดเสียง “เดิร์นท์ เดิร์นท์ เดิร์นท์” และเสียงนี้จึงกลายมาเป็นชื่อในวงการของเขา "ไมค์ เดิร์นท์”  

## การเริ่มการทำงาน

เดิร์นท์เกิดที่เมืองออร์แลนโด รัฐฟลอริดา และเติบโตขึ้นที่เมืองโรดีโอ แคลิฟอร์เนีย เขาเป็นบุตรบุญธรรมของมารดาชาวพื้นเมืองอเมริกันและบิดาชาวอเมริกันเชื้อสายยุโรป  หลังจากวันเกิดปีที่ 6 ของเขาไม่นาน พ่อแม่บุญธรรมของเขาหย่ากัน ซึ่งสั่นคลอนความสัมพันธ์ระหว่างพ่อบุญธรรมซึ่งเป็นโปรแกรมเมอร์ผู้มีอันจะกิน กับแม่ผู้มีชีวิตยากลำบากของเขา “ผมเติบโตมากับคุณแม่ที่เกลียดผู้ชายผิวขาว แต่เธอเลือกที่จะรักผม” เขากล่าว

ต่อมาแม่ของเขาแต่งงานใหม่  และหนีไปหลังจากนั้นไม่นาน ซึ่งทำให้เขาสนิทสนมกับพ่อเลี้ยง  แต่พ่อเลี้ยงก็เสียชีวิตเมื่อเขาอายุได้ 17 ปี    ก่อนหน้านั้นตอนที่เขาอายุ 15 ปี เขาออกมาอยู่ด้วยตัวเองโดยอาศัยอยู่ในรถบรรทุกของเขา ต่อมาเขาจึงเช่าห้องในบ้านของอาร์มสตรองอยู่ เขาศึกษาชั้นมัธยมปลายที่โรงเรียนซาเลเซียน ไฮสคูล (ตอนนั้นเขาเป็นสมาชิกวง เฮลเดอร์ แอนด์ เดอะ เฮลเดอนอทส์) ต่อมาเขาย้ายมาอยู่ที่โรงเรียนจอห์น สเว็ตต์ ไฮสคูล และสุดท้ายจบการศึกษาจากโรงเรียนพิโนลย์ วัลเล่ย์ ไฮสคูล ในปี 2533 และเริ่มออกทัวร์กับวงกรีนเดย์ทันที  

คอนเสิร์ตของกรีนเดย์ในงานวู้ดสต็อค ปี 2537 ถือเป็นเหตุการณ์ที่ต้องบันทึกไว้ในหน้าประวัติศาสตร์ เพราะตอนนั้นเกิดสงครามปาโคลนระหว่างนักดนตรีกับกลุ่มผู้ชม จนกระทั่งมีแฟนเปื้อนโคลนกลุ่มหนึ่งปีนขึ้นไปบนเวทีตอนท้ายของการแสดง แต่เจ้าหน้าที่รักษาความปลอดภัยกลับเข้าใจผิดคิดว่าเดิร์นท์คือกลุ่มแฟนเพลงเลือดร้อน เขาถูกชาร์จตัวจนทำให้ฟันหักหลายซี่

หมวดหมู่:นักร้องอเมริกัน
หมวดหมู่:บุคคลจากเบิร์กลีย์
สติบไนท์

**สติบไนท์** ()  หรือบางครั้งอาจเรียก **แอนติโมไนท์** (Antimonite) เป็นแร่ในกลุ่มแร่ซัลไฟด์ มีระบบผลึกแบบออร์โธรอมบิก  

ลักษณะโดยทั่วไปของแร่ มีสีเทาตะกั่วปนน้ำเงิน  ผงละเอียดสีเทาตะกั่ว  มีความวาวแบบโลหะ  ลักษณะผลึกที่พบมีทั้งลักษณะปลายเรียวแหลมคล้ายเข็มเกาะกลุ่มกัน และลักษณะใบมีดซ้อนทับกัน  แสดงลักษณะรอยแตกเรียบ 2 แนว มีความถ่วงจำเพาะ เท่ากับ 4.5  และมีความแข็งตามโมห์ฮาร์ดเนสสเกล (Mohs hardness scale) เท่ากับ 2

แร่สติบไนท์มักเกิดร่วมกับ แร่ไพไรต์  แร่สฟาเลอไรต์  แร่กาลีนา แร่ซินนาบาร์ ส่วนใหญ่เกิดโดยกระบวนการไฮโดรเทอร์มอล อัลเทอร์เรชั่น (Hydrothermal Alteration)

## แหล่งที่พบ
แหล่งแร่สติบไนท์ที่สำคัญของโลก คือ  จีน ฮังการี ญี่ปุ่น อังกฤษ เยอรมนี ฝรั่งเศส โปรตุเกส โบลิเวีย และสหพันธรัฐรัสเซีย

## ประโยชน์
แร่สติบไนท์ เป็นแหล่งสินแร่พลวงที่สำคัญ โดยแร่พลวงนี้มีการนำไปใช้ในอุตสาหกรรมที่หลากหลาย เช่น นำโลหะพลวงมาผสมกับตะกั่วเพื่อทำตัวพิมพ์หนังสือ, สีทาบ้าน, ผสมสารทำหัวไม้ขีดไฟ, ทำตะกั่วแบตเตอรี่, หมึกพิมพ์โรเนียว, ทองเหลืองหล่อ และผสมพลาสติกเหลวต่าง ๆ

## อ้างอิง

* หนังสือแร่ กรมทรัพยากรธรณี พิมพ์ครั้งที่ 4 พ.ศ. 2543 หน้า 68

## แหล่งข้อมูลอื่น

หมวดหมู่:แร่พลวง
หมวดหมู่:แร่ซัลไฟด์
พีเอชพีวินด์

**พีเอชพีวินด์ (PHPWind)** (เรียกว่า : PW)  เป็นซอฟต์แวร์ระบบกระดานสนทนา ทำงานบนอินเทอร์เน็ต ทำงานด้วยภาษาพีเอชพี ควบคู่กับระบบฐานข้อมูล โดยรับรองการทำงานของฐานข้อมูล MySQL ซอฟต์แวร์นี้สามารถดาวน์โหลดได้ฟรี แต่ไม่ใช่ซอฟต์แวร์โอเพนซอร์ส  เนื่องจากใบอนุญาตไม่เป็นไปตามข้อกำหนดของผู้พัฒนา http://www.phpwindthai.net/ 

## ประวัติความเป็นมา

phpwind แบ่งออกเป็น 2 รุ่น ได้แก่ รุ่นที่เปิดดาวน์โหลดให้ไปใช้กันฟรี ๆ และ รุ่นเชิงพาณิชย์

เวอร์ชันภาษาไทย ของ phpwind เริ่มรู้จักกันในเวอร์ชัน 6.0 พัฒนาระบบ URL Rewrite  ให้ทำงานได้อย่างมีประสิทธิภาพยิ่งขึ้น 

ใน phpwind เวอร์ชัน 7.0 ปรับปรุงโครงสร้างระบบใหม่ และเพิ่มประสิทธิภาพระบบค้นหา

ใน phpwind เวอร์ชัน 7.5 เพิ่มคุณสมบัติใหม่เข้ามาหลาย ๆ ด้าน ได้แก่ พอร์ทัล, ชุมชนสเปซ  

ใน phpwind เวอร์ชัน 8.0 ปรับปรุงระบบค้นหาให้ดีขึ้น

ปัจจุบัน phpwind กำลังพัฒนา เวอร์ชัน 8.7 ซึ่งเกิดปัญหาหลายอย่างกว่าจะเริ่มพัฒนาได้ก็ใช้เวลาเกือบ 1 ปี 

เวอร์ชั่น 9.0 ได้ปรับปรุงตัวสคริปครั้งใหญ่ และหันมาใช้ HTML5+CSS3 ทำให้มีความทันสมัยมาก

## คุณสมบัติ

การเชื่อมต่อ FTP โอนไฟล์แนบไปเก็บไว้ที่ Server เครื่องอื่นกรณีพื้นที่ไม่เพียงพอ, ระบบสเปซ, ระบบฟอรั่ม, ระบบพอร์ทัล, การส่งข้อความด้วยรูปแบบพิเศษและอีโมติคอน, การสร้างแบบสำรวจ, การสร้างกระทู้โต้วาที, การสร้างกระทู้ค้าขาย, การสร้างกระทู้กิจกรรม, ระบบธนาคาร, ระบบไอเทมพิเศษ, ระบบสมาชิกและการกำหนดสิทธิ์ผู้ใช้, รวมถึงระบบจัดการสำหรับดูแลรักษากระดานสนทนา, ผู้ดูแลระบบสามารถจัดการเนื้อหาได้โดยง่าย, ใน phpwind เวอร์ชัน 8.7 ปรับปรุงระบบให้ทันสมัยยิ่งขึน

## ข้อเสีย

#สำหรับบางโฮสต์ยังไม่ยอมรับให้ติดตั้ง cms ตัวนี้ (แต่ปัจจุบัน สามารถติดตั้งได้เกือบทุกโฮสต์)
#ด้านการติดตั้งส่วนเสริมต่าง ๆ ผู้ใช้ใหม่ยังไม่สามารถเข้าใจระบบได้
#ระบบจากบริษัทแม่ยังไม่ค่อยรองรับ มีแต่คนไทยที่ผลิตส่วนเสริมใช้เอง

## แหล่งข้อมูลอื่น
* เว็บไซต์ผู้พัฒนา และเป็นเจ้าของระบบ PHPWind ตัวจริงจากจีน 
* เว็บไซต์ผู้พัฒนาพีเอชพีวินด์ในประเทศไทย

หมวดหมู่:ซอฟต์แวร์ฟอรัมอินเทอร์เน็ตเสรี
หมวดหมู่:ภาษาพีเอชพี
หมวดหมู่:กรุ๊ปแวร์เสรี
หมวดหมู่:ซอฟต์แวร์กระทู้อินเทอร์เน็ต
ตกลงว่าไม่อาจจะตกลงกันได้

**ตกลงว่าไม่อาจจะตกลงกันได้** () เป็นสำนวนปฏิพจน์ภาษาอังกฤษที่เป็นการปิดท้ายความขัดแย้งอย่างฉันมิตรว่าคู่กรณีต่างมีความเห็นต่างกันที่ไม่อาจจะประนีประนอมกันได้ สำนวนเช่นนี้มักจะเกิดขึ้นในสถานการณ์เช่นการโต้วาที หรือ การโต้เถียงกันที่ต่างฝ่ายต่างก็เห็นพ้องกันว่าเป็นการเปล่าประโยชน์ที่จะดำเนินการโต้เถียงต่อไป และอาจจะทำให้สถานการณ์เลวร้ายลงกว่าที่เป็นอยู่ เพราะทั้งสองฝ่ายต่างก็มีความเห็นที่ห่างไกลจากกันเกินกว่าที่จะหาทางประนีประนอมความคิดเห็นกันได้ เมื่อตกลงกันได้เช่นนั้นคู่กรณีก็ยังคงมีสัมพันธ์ฉันมิตรต่อไปได้

วลีดังกล่าวปรากฏเป็นลายลักษณ์อักษรในปี ค.ศ. 1770 เมื่อนักคริสต์ศาสนวิทยาจอห์น เวสลีย์เขียนบทเทศนาไว้อาลัยเนื่องในโอกาสการเสียชีวิตของนักสอนศาสนาจอร์จ ไวท์ฟิลด์ยอมรับถึงความขัดแย้งทางความคิดเห็นระหว่างกันว่า “มีสิ่งหลายสิ่งที่ไม่ไคร่สำคัญนัก ... สิ่งต่างๆ เหล่านี้เราอาจจะไตร่ตรอง หรือ ควรคิด และเราอาจจะ “ตกลงว่าไม่อาจจะตกลงกันได้” แต่ในขณะเดียวกันก็ขอให้เรายึดมั่นในสิ่งที่สำคัญกันเถิด...” เวสลีย์จึงเป็นบุคคลแรกที่ตีพิมพ์สำนวน “ตกลงว่าไม่อาจจะตกลงกันได้”

สำนวน “ตกลงว่าไม่อาจจะตกลงกันได้” ที่ปรากฏในปี ค.ศ. 1785; กล่าวว่าประโยชน์ของการ “ตกลงว่าไม่อาจจะตกลงกันได้” มิได้สร้างความขัดแย้งทางตรรกศาสตร์ แต่ผลเสียคือเป็นที่ไม่ควรค่าแก่การทรงจำ

แม้ว่าสำนวนดังกล่าวมักจะใช้เฉพาะในโอกาสลำลองหรือสถานการณ์ชั่วครั้งชั่วคราวเกี่ยวกับเรื่องการเมือง แต่ก็คล้ายคลึงกับสำนวนภาษาละตินว่า “modus vivendi” (ความตกลงชั่วคราว) แต่อาจจะถือว่าเป็นสำนวนจำเจเพื่อหยุดยั้งความคิดเห็น

## อ้างอิง

หมวดหมู่:สำนวนภาษาอังกฤษ
ความตกลงชั่วคราว

**ความตกลงชั่วคราว** () เป็นสำนวนภาษาละตินที่แสดงถึงการตกลงระหว่างคู่กรณีที่มีความคิดเห็นต่างกัน เช่นเดียวกับสำนวนภาษาอังกฤษว่า “ตกลงว่าไม่อาจจะตกลงกันได้”

เมื่อพิจารณาศัพท์  แปลว่า วิถี แนวทาง และ  แปลว่า แห่งการมีชีวิต เมื่อรวมกันเข้าก็แปลตรงตัวว่า *[[วิถีชีวิต]]* ซึ่งเป็นนัยแสดงการผ่อนปรนระหว่างคู่กรณีที่มีความขัดแย้งกันเพื่อให้ดำเนินชีวิตกันต่อไปได้ สำนวนดังกล่าวมักจะใช้เฉพาะในโอกาสลำลองหรือสถานการณ์ชั่วครั้งชั่วคราวเกี่ยวกับเรื่องการเมือง ตัวอย่างเช่นเมื่อคู่กรณีสามารถทำความตกลงชั่วคราวเกี่ยวกับดินแดนอันเป็นกรณีพิพาท แม้ว่าจะมีความแตกต่างกันทางการเมืองหรือทางวัฒนธรรม แต่ทั้งสองฝ่ายก็สามารถยอมรับความแตกต่างของกันและกันได้โดยมีวัตถุประสงค์ในการดำเนินความคืบหน้าต่อไป ความคิดดังกล่าวเป็นหลักปรัชญาการเมืองของนักปรัชญาการเมืองชาวอังกฤษ จอห์น เอ็น. เกรย์

ในทางการทูต ความตกลงชั่วคราวเป็นเครื่องมือสำหรับใช้ในการทำความตกลงสากลที่ไม่ว่าจะเป็นข้อตกลงชั่วคราว หรือ ข้อตกลงระยะสั้น ที่มีวัตถุประสงค์ในการใช้เป็นข้อตกลงระหว่างรอการตกลงอย่างถาวร เช่นในการเจรจาต่อรองในรายละเอียดของการทำสนธิสัญญา การตกลงด้วยวิธีดังกล่าวเป็นการตกลงอย่างลำลองซึ่งทำให้ไม่ต้องผ่านกระบวนการอนุมัติอย่างเป็นทางการ โดยทั่วไปแล้วการพักรบและการยอมแพ้มักจะเป็นการตกลงประเภทนี้

## อ้างอิง

## แหล่งข้อมูลอื่น

* คำจำกัดความของคำศัพท์สำคัญที่ใช้ในสนธิสัญญาของสหประชาชาติ. *treaties.un.org*

หมวดหมู่:พฤติกรรม
หมวดหมู่:คำและวลีทางการเมืองภาษาละติน
หมวดหมู่:สำนวนภาษาละติน
สันติภาพโรมัน

**ปากส์โรมานา** (; ) เป็นช่วงเวลาเกือบ 200 ปีของประวัติศาสตร์โรมันที่ถือเป็นยุคสมัยและยุคทองจากจักรวรรดินิยมโรมันที่เพิ่มขึ้นและยั่งยืน สันติภาพและความสงบเรียบร้อย เสถียรภาพที่รุ่งเรือง การมีอำนาจครอบงำ และการขยายในภูมิภาค  แม้จะมีการปฏิวัติและสงครามหลายครั้ง และยังคงแข่งขันกับพาร์เธียอย่างต่อเนื่อง ตามธรรมเนียม ยุคนี้เริ่มตั้งแต่การขึ้นครองอำนาจของจักรพรรดิเอากุสตุส ผู้ก่อตั้งปรินซิเปตโรมัน ใน 27 ปีก่อน ค.ศ. และสิ้นสุดที่ ค.ศ. 180 ด้วยการเสียชีวิตของจักรพรรดิมาร์กุส เอาเรลิอุส หนึ่งใน "ห้าจักรพรรดิที่ดี" องค์สุดท้าย เนื่องจากเป็นสมัยที่ก่อตั้งโดยจักรพรรดิเอากุสตุสในช่วงปลายของสงครามสุดท้ายในสาธารณรัฐโรมัน ทำให้บางครั้งมีการเรียกเป็น **ปากส์เอากุสตา** () ในช่วงสมัยนี้ที่กินระยะเวลาเกือบ 2 ศตวรรษ จักรวรรดิโรมันขยายดินแดนถึงจุดสูงสุด และประชากรพุ่งสูงสุดถึง 70 ล้านคน เทียบเท่ากับประชากรโลกที่ประมาณ 33% กัสซีอุส ดีโอรายงานว่า สมัยเผด็จการของจักรพรรดิก็อมมอดุสที่เกิดขึ้นหลังปีแห่งห้าจักรพรรดิกับวิกฤตการณ์คริสต์ศตวรรษที่ 3 ถือเป็นจุดเปลี่ยน "จากอาณาจักรทองคำไปเป็นอาณาจักรเหล็กและสนิม"

## ที่มาของคำ
ความคิดเกี่ยวกับ “สันติภาพโรมัน” เสนอเป็นครั้งแรกโดยเอ็ดเวิร์ด กิบบอนในบทที่สองของหนังสือ “*[[The History of the Decline and Fall of the Roman Empire|ประวัติศาสตร์ของความเสิ่อมโทรมและการล่มสลายของจักรวรรดิโรมัน]]*” ที่กิบบอนเรียกว่า “Roman Peace” กิบบอนเสนอว่าเป็นสมัยอันค่อนข้างราบรื่นในสมัยของเอากุสตุสและผู้ปกครองคนต่อ ๆ มา และเสนอว่าขุนพลโรมันที่ดำเนินนโยบายออกไปทางการขยายดินแดน เช่น เจอร์มานิกุส ถูกตรวจสอบและเรียกตัวกลับโดยจักรพรรดิระหว่างช่วงที่ได้รับชัยชนะ โดยนิยมที่จะรวมจักรวรรดิเข้าด้วยกันมากกว่าที่จะทำการขยายตัว กิบบอนกล่าวว่าการพิชิตบริเตนภายใต้การนำของจักรพรรดิเกลาดิอุสและการพิชิตดินแดนโดยทราจันเป็นข้อยกเว้นของนโยบายดังกล่าวที่พยายามรักษาสันติภาพ 

สมัยสันติภาพโรมันมายุติลงในปี ค.ศ. 180 เมื่อจักรพรรดิมาร์กุส เอาเรลิอุสเสด็จสวรรคต ระหว่างสมัยดังกล่าวจักรวรรดิโรมันขยายตัวไปรวมเนื้อที่ทั้งหมดราวห้าล้านตารางกิโลเมตร

## อิทธิพลต่อการค้า
การค้าในเมดิเตอร์เรเนียนของโรมันเพิ่มขึ้นเนื่องจากปากส์โรมานา ชาวโรมันแล่นเรือไปทางคะวันออกเพื่อแสวงหาหาผ้าไหม อัญมณี โอนิกซ์ และเครื่องเทศ ชาวโรมันได้รับผลประโยชน์จากผลกำไรและรายได้ในจักรวรรดิโรมันจำนวนมากเพิ่มขึ้นจากการค้าขายในทะเลเมดิเตอร์เรเนียน

เนื่องจากปากส์โรมานาในโลกตะวันตกของโรมส่วนใหญ่เกิดร่วมสมัยกับปากส์ซีนีกาในโลกตะวันออกของจีนสมัยราชวงศ์ฮั่น ทำให้การเดินทางและการค้าทางไกลในประวัติศาสตร์ยูเรเชียยุคนั้นได้รับการกระตุ้นอย่างมาก

## อ้างอิง

## แหล่งข้อมูลอื่น

* United Nations of Roma Victrix History: Pax Romana
* Pax Romana Discussion group

โรม
หมวดหมู่:ความสัมพันธ์ต่างประเทศของโรมโบราณ
หมวดหมู่:ประวัติศาสตร์จักรวรรดิโรมัน
หมวดหมู่:จักรพรรดิเอากุสตุส
หมวดหมู่:ศัพท์และวลีภาษาละติน
หมวดหมู่:ความสัมพันธ์ระหว่างประเทศในสมัยโบราณ
คาโยเกียวกุ

**คาโยเกียวกุ** () เป็นดนตรีป็อปของประเทศญี่ปุ่น ซึ่งเป็นฐานของดนตรีเจ-ป็อปยุคใหม่ หนังสือพิมพ์เดอะเจแปนไทมส์ (The Japan Times) อธิบายว่า คาโยเกียวกุ เป็นดนตรีป็อปมาตรฐานของประเทศญี่ปุ่น หรือ ดนตรีป็อปในยุคโชวะ

## อ้างอิง

หมวดหมู่:แนวดนตรี
แอร์บัสกรุ๊ป

**แอร์บัสกรุ๊ป** เป็นบริษัทผลิตอากาศยานและระบบป้องกันประเทศของยุโรป เดิมก่อตั้งในชื่อ **อีเอดีเอส** () เมื่อปี ค.ศ. 2000 จากการควบรวมกิจการของ เดมเลอร์ไครสเลอร์แอโรสเปซ เอจี (DaimlerChrysler Aerospace AG - DASA) จากเยอรมนี กับ แอโรสปาติอาล-มาทรา (Aérospatiale-Matra ) จากฝรั่งเศส และ กอนสตรุกเซียวเนสอาเอโรเนาตีกัส เอเซอา (Construcciones Aeronáuticas SA - CASA) จากสเปน  ทำการพัฒนาและจำหน่ายอากาศยานทางการทหาร เครื่องบินพาณิชย์ ระบบสื่อสาร ขีปนาวุธ จรวด และดาวเทียม  มีสำนักงานใหญ่อยู่ที่นิคมอุตสาหกรรม สคิปโฮล-ริจก์ ใกล้ท่าอากาศยานอัมสเตอร์ดัม ประเทศเนเธอร์แลนด์

การก่อตั้งอีเอดีเอส เกิดจากแรงกดดันเนื่องจากการรวมตัวของบริษัทผู้ผลิตอากาศยานทางการทหารของสหรัฐ ล็อกฮีด และมาร์ตินมาริเอตตา เป็นล็อกฮีดมาร์ตินในปี 1995 ตามด้วยการควบรวมกิจการของโบอิง กับแมคดอนเนลล์ดักลาส ในปี 1997

บริษัทย่อยของอีเอดีเอส บางส่วนได้แก่
* แอร์บัส เป็นการร่วมทุนระหว่างอีเอดีเอส (80%) กับ บีเออี (20%)
* เอทีอาร์ ผู้ผลิตเครื่องบิน เอทีอาร์ 42 และเอทีอาร์ 72
* ดัซโซลท์เอวิเอชัน ผู้ผลิตเครื่องบินรบ ดัซโซลท์ ราฟาเอล 
* ยูโรไฟเตอร์ ผู้ผลิตเครื่องบินรบ ยูโรไฟต์เตอร์ ไทฟูน 
* ยูโรคอปเตอร์ ผู้ผลิตเฮลิคอปเตอร์
* แอเรียนสเปซ ผู้ผลิตจรวดขนส่งให้กับ องค์การอวกาศยุโรป
* อีเอดีเอส แอสเทรียม ผู้ผลิตยานอวกาศ

## อ้างอิง

## แหล่งข้อมูลอื่น

* Corporate website 
* EADS North America 
* Yahoo! — European Aeronautic Defence and Space Company EADS N.V. Company Profile

หมวดหมู่:อีเอดีเอส
หมวดหมู่:ผู้ผลิตเครื่องบิน
หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทจดทะเบียนในยูโรเน็กซต์
หมวดหมู่:บริษัทที่ก่อตั้งในปี พ.ศ. 2543
การแปลรหัส (พันธุศาสตร์)

thumb|right|300px|ภาพเคลื่อนไหว​การแปลรหัสของโปรตีนที่หลั่งเข้าสู่เอนโดพลาสมิก เรติคิวลัม
**การแปลรหัส** () เป็นขั้นตอนแรกของการสังเคราะห์โปรตีน ซึ่งเป็นส่วนหนึ่งของการแสดงออกของยีน การแปลรหัสเป็นการผลิตโปรตีนโดยอ่านรหัสจาก mRNA ที่ได้จากการถอดรหัส การแปลรหัสเกิดในไซโตพลาสซึมซึ่งมีไรโบโซมอยู่ ไรโบโซมนั้นประกอบด้วยหน่วยย่อยขนาดใหญ่และขนาดเล็ก ซึ่งจะมาประกบกันเมื่อมี mRNA การแปลรหัสนี้จะสร้างพอลิเพปไทด์จากการอ่านรหัสพันธุกรรมที่เป็นลำดับเบสบน mRNA รหัสพันธุกรรมจะเป็นตัวบอกลำดับของกรดอะมิโนในโปรตีน ส่วน RNA ชนิดอื่น เช่น rRNA, tRNA, snRNA ไม่เกี่ยวข้องกับการกำหนดกรดอะมิโน

การแปลรหัสมี 4 ขั้นตอนคือ การกระตุ้น การเริ่มต้น การต่อเนื่อง และการสิ้นสุด กรดอะมิโนจะถูกนำมายังไรโบโซมจากนั้นจึงต่อกันเป็นโปรตีน
ขั้นตอนการกระตุ้น กรดอะมิโนจะเกิดพันธะโควาเลนต์กัน tRNA ที่เป็นคู่กัน กรดอะมิโนจะใช้หมู่คาร์บอกซิลจับกับหมู่ 3' OH ของ tRNA ด้วยพันธะเอสเทอร์

ขั้นตอนการเริ่มต้น เริ่มจากหน่วยเล็กของไรโบโซมจับกับปลาย 5' ของ mRNA โดยมี initiation factors (IF) เป็นผู้ช่วย การสิ้นสุดของการสร้างสายพอลิเพปไทด์เกิดขึ้นเมื่อด้าน A ของไรโบโซมเป็นรหัสพันธุกรรมหยุด (UAA, UAG, UGA) ซึ่งจะไม่มี tRNA เข้ามา แต่ releasing factor จะเข้ามาทำให้ปล่อยสายพอลิเพปไทด์ออกไป ปลาย 5' ของ mRNA ไปเป็นปลาย N ของพอลิเพปไทด์ และขั้นตอนการแปลรหัสเริ่มจาก N->C

ยาปฏิชีวนะจำนวนหนึ่งออกฤทธิ์ยับยั้งการแปลรหัส เช่น anisomycin, cycloheximide, chloramphenicol, tetracycline, streptomycin, erythromycin และpuromycin ไรโบโซมของโปรคาริโอตมีโครงสร้างต่างจากของยูคาริโอต ทำให้ยาปฏิชีวนะจำเพาะเฉพาะแบคทีเรียไม่ทำลายยูคาริโอตที่เป็นเจ้าบ้าน

หมวดหมู่:การแสดงออกของยีน
หมวดหมู่:เซลล์
หมวดหมู่:อณูชีววิทยา
พรูเด็นเชียล พีแอลซี

**พรูเด็นเชียล พีแอลซี** () เป็นบริษัทสัญชาติอังกฤษ ที่ให้บริการด้านการธนาคาร การเงิน ประกันภัย และการบริหารสินทรัพย์ มีสำนักงานใหญ่อยู่ที่ลอนดอน โดยมีธุรกิจหลักอยู่ที่การประกันชีวิต

พรูเด็นเชียลก่อตั้งในปี ค.ศ. 1848 ใช้ชื่อในขณะนั้นว่า "The Prudential Mutual Assurance Investment and Loan Association"  มีหุ้นจำหน่ายในตลาดหลักทรัพย์ลอนดอนตั้งแต่ปี ค.ศ. 1924  และจำหน่ายในตลาดหลักทรัพย์นิวยอร์กตั้งแต่ปี ค.ศ. 2000  

เมื่อวันที่ 1 มีนาคม ค.ศ. 2010 พรูเด็นเชียลได้ประกาศว่ากำลังอยู่ระหว่างการเจรจาซื้อกิจการประกันภัยเอไอเอในเอเชีย จากบริษัทแม่ คือ เอไอจี ในราคา 35,500 ล้านดอลลาร์สหรัฐ 

## อ้างอิง

หมวดหมู่:บริษัทของสหราชอาณาจักร
หมวดหมู่:ธุรกิจประกันภัยและประกันชีวิต
หมวดหมู่:บริษัทจดทะเบียนในตลาดหลักทรัพย์นิวยอร์ก 
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทที่ก่อตั้งในปี พ.ศ. 2391
พรูเด็นเชียล ไฟแนนเชียล

**พรูเด็นเชียล ไฟแนนเชียล** () เป็นบริษัทสัญชาติอเมริกันที่ให้บริการด้านการการเงิน ประกันภัย และการบริหารสินทรัพย์ มีสำนักงานใหญ่อยู่ที่นูอาร์ก นิวเจอร์ซีย์ พรูเด็นเชียล ไฟแนนเชียลก่อตั้งในปี ค.ศ. 1875 ใช้ชื่อว่า "The Widows and Orphans Friendly Society" โดยเริ่มจากการประกันค่าใช้จ่ายสำหรับงานศพ (burial insurance)

เครื่องหมายการค้าของพรูเด็นเชียล ไฟแนนเชียล เป็นรูป โขดหินยิบรอลตาร์  โดยได้ใช้รูปนี้เป็นสัญลักษณ์บริษัทมาตั้งแต่ทศวรรษ 1890 

## อ้างอิง

หมวดหมู่:ธุรกิจประกันภัยและประกันชีวิต
หมวดหมู่:บริษัทของสหรัฐ
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทที่ก่อตั้งในปี พ.ศ. 2418
กวมในโอลิมปิกฤดูหนาว 1988

**ดินแดนกวมของสหรัฐอเมริกา** () เข้าร่วมแข่งขันกีฬาโอลิมปิกฤดูหนาวครั้งที่ 15 ค.ศ. 1988 (พ.ศ. 2531) ณ เมืองแคลการี ประเทศแคนาดา ระหว่างวันที่ 13 กุมภาพันธ์ – 28 กุมภาพันธ์ พ.ศ. 2531 ถือเป็นการเข้าร่วมการแข่งขันโอลิมปิกครั้งแรก โดยเข้าร่วมการแข่งขันประเภทเดียวคือ biathlon โดย Judd Bankert นักกีฬาวัย 39 ปี ที่มีบ้านเกินที่มิชิแกนซึ่งต่อมาได้ย้ายไปอยู่ที่กวมใน ค.ศ. 1981 เขาใช้เวลากว่าหนึ่งไปในการฝึกซ้อมกีฬาและได้รับคำตกลงเข้าร่วมการแข่งขัน 3 วันก่อนพิธีเปิดการแข่งขันจะเริ่มขึ้น

## อ้างอิง
*Official Olympic Reports 

หมวดหมู่:ชาติในโอลิมปิกฤดูหนาว 1988
สหภาพโซเวียตในโอลิมปิกฤดูหนาว 1984

**[[สหภาพโซเวียต]]** เข้าร่วมแข่งขันกีฬาโอลิมปิกฤดูหนาวครั้งที่ 14 ค.ศ. 1984 ณ เมืองซาราเยโว ประเทศยูโกสลาเวีย ระหว่างวันที่ 8 กุมภาพันธ์ – 19 กุมภาพันธ์ พ.ศ. 2527 

## อ้างอิง

หมวดหมู่:ชาติในโอลิมปิกฤดูหนาว 1984
ประเทศยูโกสลาเวียในโอลิมปิกฤดูหนาว 1984

**[[สหพันธ์สาธารณรัฐสังคมนิยมยูโกสลาเวีย]]**เป็นประเทศเจ้าภาพจัดการแข่งขันกีฬาโอลิมปิกฤดูหนาว 1984 ที่เมืองซาราเยโว ก่อนการแข่งขันกีฬานี้ยูโกสลาเวียไม่เคยได้รับเหรียญรางวัลในการแข่งขันกีฬาฤดูหนาว แต่จูเร ฟรังกอ ได้รับเหรียญเงินในกีฬาสลาลอมยักษ์ชายจนกลายเป็นวีรบุรุษของประเทศ

## อ้างอิง

หมวดหมู่:ชาติในโอลิมปิกฤดูหนาว 1984
อาเอร็อสปาซียาล

**อาเอร็อสปาซียาล** ( ; มีชื่อเต็มว่า ) เป็นบริษัทสัญชาติฝรั่งเศส ในอดีตเคยเป็นผู้ผลิตและจำหน่ายอากาศยานทางทหาร เครื่องบินพาณิชย์ จรวด และดาวเทียม ปัจจุบันทรัพย์สินส่วนใหญ่เป็นส่วนหนึ่งของอีเอดีเอส ภายหลังการควบรวมกิจการกับไดม์เลอร์ไครส์เลอร์แอโรสเปซ (DaimlerChrysler Aerospace AG - DASA) และกอนส์ตรุกซิโอเนสอาเอโรเนาติกัส (Construcciones Aeronáuticas SA - CASA) ในปี ค.ศ. 2000  ยกเว้นกิจการดาวเทียม ได้ควบรวมกับอัลคาเทล และกลายเป็นบริษัท Thales Alenia Space

อาเอร็อสปาซียาลก่อตั้งในปี ค.ศ. 1970 จากการควบรวมของรัฐวิสาหกิจเกี่ยวกับการบิน 3 แห่งของฝรั่งเศส คือ ซูว์ดาวียาซียง (Sud Aviation) นอราวียาซียง (Nord Aviation) และกลุ่มบริษัทเซแรบ (Société d'études et de réalisation d'engins balistiques - SÉREB)  ก่อนจะเปลี่ยนชื่อเป็น อาเอร็อสปาซียาล และได้ร่วมทุนกับเดมเลอร์เบนซ์ แอโรสเปซ เอจี จากเยอรมนี ก่อตั้งบริษัทยูโรคอปเตอร์ ผู้ผลิตเฮลิคอปเตอร์รายใหญ่

ผลิตภัณฑ์ที่มีชื่อเสียงของอาเอร็อสปาซียาล ได้แก่ เครื่องบินเอทีอาร์ 42 เอทีอาร์ 72 เอ็กโซเซต์ จรวดขนส่งแอเรียน และคองคอร์ด (เป็นผลงานร่วมทุนระหว่างอาเอร็อสปาซียาลกับบริทิชแอร์คราฟต์คอร์ปอเรชัน)

## อ้างอิง

หมวดหมู่:ผู้ผลิตเครื่องบิน
หมวดหมู่:บริษัทของฝรั่งเศส
หมวดหมู่:อีเอดีเอส
หมวดหมู่:บริษัทฝรั่งเศสที่ก่อตั้งในปี พ.ศ. 2513
ประเทศลีชเทินชไตน์ในโอลิมปิกฤดูหนาว 1980

**[[ประเทศลีชเทินชไตน์]]** เข้าร่วมแข่งขันกีฬาโอลิมปิกฤดูหนาวครั้งที่ 13 ค.ศ. 1980 (พ.ศ. 2523) ณ เมืองเลคพลาซิด ประเทศสหรัฐอเมริกา ระหว่างวันที่ 13 กุมภาพันธ์ – 24 กุมภาพันธ์ พ.ศ. 2523 ส่งนักกีฬาเข้าร่วมทั้งหมด 7 คนจาก 2 ชนิดกีฬา

## นักกีฬาที่ได้รับเหรียญรางวัล
} || สกีลงเขา ||Women's slalom
|-
|  ||  || สกีลงเขา ||Men's giant slalom
|-
|  ||  || สกีลงเขา ||Women's downhill
|}

## สกีลงเขา

## ลูช

## อ้างอิง

*Official Olympic Reports
*International Olympic Committee results database
* Olympic Winter Games 1980, full results by sports-reference.com 

หมวดหมู่:ชาติในโอลิมปิกฤดูหนาว 1980
เม็สเซอร์ชมิท

[thumb|[เม็สเซอร์ชมิท เม 262|เม็สเซอร์ชมิท เม 262อา เครื่องบินไอพ่นรุ่นแรก]]
[thumb|[เม็สเซอร์ชมิท เบเอ็ฟ 109]]
thumb|รถสามล้อ เม็สเซอร์ชมิท คาแอร์175
**เม็สเซอร์ชมิท อาเก** () เป็นบริษัทผู้ผลิตเครื่องบินสัญชาติเยอรมนี มีชื่อเสียงในฐานะผู้สร้างเครื่องบินขับไล่ให้กับกองทัพอากาศเยอรมัน ในช่วงสงครามโลกครั้งที่สอง โดยเฉพาะรุ่นเบเอ็ฟ 109 ที่เป็นกำลังรบหลักของเยอรมนี  และเม 262 ที่เป็นเครื่องบินไอพ่นรุ่นแรกของโลก 

เม็สเซอร์ชมิท อาเก เดิมมีชื่อว่า "Bayerische Flugzeugwerke AG" (Bavarian Aircraft Works) ก่อตั้งมาตั้งแต่ ค.ศ. 1916  มีผลงานผลิตเครื่องบินรบสำหรับสงครามโลกครั้งที่หนึ่ง ต่อมาบริษัทได้มีหัวหน้าวิศวกรผู้ออกแบบชื่อ วิลลี เม็สเซอร์ชมิท เข้ามาร่วมงานตั้งแต่ ค.ศ. 1927  และได้พัฒนาเครื่องบินรบหลายรุ่น นำเสนอต่อกองทัพอากาศ และได้รับการคัดเลือกจากพรรคนาซีให้ดำเนินการผลิตจริง  บริษัทได้เปลี่ยนชื่อเป็น "Messerschmitt AG" ตั้งแต่ปี ค.ศ. 1938 โดยวิลลี เม็สเซอร์ชมิท ดำรงตำแหน่งประธานบริษัทและกรรมการผู้จัดการ

หลังจากเยอรมนีพ่ายแพ้สงครามโลกครั้งที่สอง บริษัทถูกห้ามไม่ให้ผลิตอากาศยาน จึงหันมาผลิตรถสามล้อรุ่นประหยัด Kabinenroller รุ่น KR175 / KR200  ต่อมาใน ค.ศ. 1968 เม็สเซอร์ชมิท อาเก ได้ควบรวมกิจการกับบริษัทการบินอีกหลายบริษัท และเปลี่ยนชื่อเป็น Messerschmitt-Bölkow-Blohm (MBB) มีผลงานผลิตเฮลิคอปเตอร์ บริษัทถูกด็อยทช์แอโรสเปซ อาเก (DASA) ซื้อกิจการในปี ค.ศ. 1989 ซึ่งเปลี่ยนชื่อเป็นไดม์เลอร์-เบ็นทซ์แอโรสเปซใน ค.ศ. 1995 และควบรวมกิจการกับอาเอร็อสปาซียาลของฝรั่งเศส เป็นบริษัทยักษ์ใหญ่ อีเอดีเอสใน ค.ศ. 2000

## อ้างอิง

## แหล่งข้อมูลอื่น
* เครื่องบินรุ่นต่าง ๆ ของ เม็สเซอร์ชมิท

หมวดหมู่:บริษัทของเยอรมนี
หมวดหมู่:ผู้ผลิตเครื่องบิน
หมวดหมู่:อีเอดีเอส
หมวดหมู่:บริษัทที่ก่อตั้งในปี พ.ศ. 2459
ลึกมฤตยู นิวเคลียร์ล้างโลก

**K-19: The Widowmaker** ฉายในไทยใช้ชื่อว่า **ลึกมฤตยู นิวเคลียร์ล้างโลก** เป็นภาพยนตร์เกี่ยวกับเรือดำน้ำพลังงานนิวเคลียร์ของโซเวียต ที่ประสบอุบัติเหตุกัมมันตภาพรังสีรั่วไหล เนื่องจากระบบหล่อเย็นชำรุด ขณะปฏิบัติการอยู่ในมหาสมุทรแอตแลนติกเหนือ ดัดแปลงจากเรื่องจริงที่เกิดขึ้นกับเรือดำน้ำชั้นโฮเทล หมายเลข K-19 ที่ประสบอุบัติเหตุเมื่อวันที่ 4 กรกฎาคม ค.ศ. 1961

ภาพยนตร์กำกับโดยแคทริน บิเกโลว์ ถ่ายทำที่โทรอนโต แฮลิแฟกซ์ แมนิโทบา โนวาสโกเชีย ประเทศแคนาดา โดยได้รับการสนับสนุนเงินทุนจากสมาคมเนชั่นแนล จีโอกราฟิก ใช้ทุนสร้างสูงถึง 100 ล้านดอลลาร์สหรัฐ  แต่มีรายได้เพียง 35 ล้านดอลลาร์สหรัฐในสหรัฐอเมริกา และ 30.5 ล้านดอลลาร์สหรัฐทั่วโลก  นับเป็นภาพยนตร์อิสระที่สร้างด้วยทุนสูงที่สุดเรื่องหนึ่ง

ภาพยนตร์ริเริ่มจากแนวคิดของแคทริน บิเกโลว์ ที่ต้องการสร้างภาพยนตร์เกี่ยวกับเรือดำน้ำ K-19 ลำนี้ การพัฒนาบทภาพยนตร์เริ่มต้นตั้งแต่ปี ค.ศ. 1996 โดยหลุยส์ นาวรา ผู้เขียนบทคนแรกได้เดินทางไปยังรัสเซีย เพื่อพบกับนาวาเอกนีโคไล ซาเตเยฟ ผู้บังคับการเรือ และนาวาเอกวลาดีมีร์ เยนิน ต้นเรือ ในปี ค.ศ. 1997 และพัฒนาบทฉบับร่าง ก่อนจะเปลี่ยนตัวผู้เขียนบทเป็น คริสโตเฟอร์ ไคลย์ ซึ่งได้เดินทางพร้อมกับบิเกโลว์ไปพบ และสัมภาษณ์ลูกเรือทุกคนที่ยังมีชีวิตอยู่ ในปี ค.ศ. 1998 

ชื่อตัวละครในเรื่องเป็นชื่อที่สมมุติขึ้น โดยบทผู้บังคับการเรือเปลี่ยนจาก นีโคไล ซาเตเยฟ เป็น อะเล็กเซย์ วอสตรีคอฟ รับบทโดยแฮริสัน ฟอร์ด บทต้นเรือเปลี่ยนจาก วลาดีมีร์ เยนิน เป็น โปเลนิน

## อ้างอิง

## แหล่งข้อมูลอื่น
* 

หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย แคทริน บิเกโลว์
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์เกี่ยวกับเรือดำน้ำ
หมวดหมู่:ภาพยนตร์ที่มีเนื้อหาเกี่ยวกับสงครามเย็น
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ที่มีฉากในประเทศรัสเซีย
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์ที่ถ่ายทำในประเทศรัสเซีย
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่ถ่ายทำในมอสโก
หมวดหมู่:ภาพยนตร์ที่ถ่ายทำในโทรอนโต
ภาษาฮูลัวลา

**ภาษาฮูลัวลา** (Hulaulá) เป็นภาษาแอราเมอิกของชาวยิวยุคใหม่ เริ่มแรกใช้พูดในเคอร์ดิสถานของอิหร่าน ปัจจุบันผู้พูดส่วนใหญ่อยู่ในอิสราเอล คำว่า Hulaulá หมายถึงความเป็นยิว บางครั้งผู้พูดภาษานี้เรียกภาษาของตนว่าลิซานา โนซาน หรือลิซานา อักนี ซึ่งหมายถึงภาษาของเรา บางครั้งเรียกภาษาฮูลัวลาว่าภาษากาลิกลู เพื่อให้แตกต่างจากสำเนียงอื่นๆของภาษาแอราเมอิกโดยใช้ความแตกต่างของระบบบุพบทและปัจจัย บางครั้ง นักวิชาการเรียกภาษานี้ว่า ภาษาแอราเมอิกใหม่ของชาวยิวในเคอร์ดิสถานเปอร์เซีย

## จุดกำเนิดและการใช้ในปัจจุบัน

ภาษาฮูลัวลาเป็นสาขาที่อยู่ทางตะวันออกเฉียงใต้สุดของภาษาแอราเมอิกใหม่ด้วยกัน เริ่มตั้งแต่ซานันดาซ เมืองหลวงของจังหวัดเคอร์ดิสถาน อิหร่าน ริมฝั่งทะเลสาบอูร์เมียไปจนถึงทางตะวันตกของทะเลสาบวานของตุรกี ทางใต้ไปถึงลงไปถึงที่ราบโมซุลในอิรักและอาร์บิล

ในบางครั้ง ภาษาฮูลัวลาสามารถเข้าใจกันได้กับภาษาลิซาน ดิดัน ซึ่งใช้พูดที่ทะเลสาบอูร์เมียและอาเซอร์ไบจานและภาษาลิซานิด โนซานในอาร์บิล ประเทศอิรัก อย่างไรก็ตาม ผู้พูดภาษานี้ไม่อาจเข้าใจกันได้กับผู้พูดภาษาแอราเมอิกใหม่สำเนียงชาวคริสต์ในซานานดาซคือภาษาเซนายา ในบริเวณดังกล่าวนี้ชาวคริสต์และชาวยิวพูดภาษาที่ต่างกันโดยสิ้นเชิง มีผู้เรียกภาษาฮูลัวลาว่าภาษาตาร์คุมเช่นเดียวกับภาษาแอราเมอิกของชาวยิวอื่นๆเพราะเคยใช้ในการแปลไบเบิลภาษาฮีบรูมาเป็นภาษาแอราเมอิกและเรียกว่าตาร์คุม สำเนียงของภาษาฮูลัวลาแบ่งได้ตามบริเวณที่ชาวยิวอยู่เป็นกลุ่มก้อน เช่น เมืองซานานดาซและชักเกวซในจังหวัดเคอร์ดิสถานของอิหร่านและในเมืองซูไลมานียะห์ ประเทศอิรัก ภาษาฮูลัวลามีคำยืมจากภาษาฮีบรู ภาษาเคิร์ดและภาษาเปอร์เซียมาก

การก่อตั้งรัฐอิสราเอลทำให้ชาวยิวเปอร์เซียอพยพจากบริเวณที่เคยอยู่เดิมไปตั้งหลักแหล่ง ผู้พูดภาษานี้ที่อายุมากยังใช้ภาษาเคิร์ดเป็นภาษาที่สอง แต่ผู้พูดรุ่นใหม่ใช้ภาษาฮีบรูเป็นภาษาที่สอง ภาษาฮูลัวลาเป็นภาษาแอราเมอิกใหม่ของชาวยิวที่เข้มแข็งที่สุด มีผู้พูดประมาณ 10,000 คน เกือบทั้งหมดอยู่ในอิสราเอล ส่วนน้อยอยู่ในอิหร่านและสหรัฐ เขียนด้วยอักษรฮีบรู

## อ้างอิง

## แหล่งข้อมูลอื่น
* Ethnologue report for Hulaulá.

ฮูลัวลา
ฮูลัวลา
อากุซ เอกาจายา

**อากุซ เอกาจายา** () นักมวยสากลชาวอินโดนีเซีย สถิติการชก 14 ครั้ง ชนะ 2 เสมอ 1 แพ้ 11 

## ประวัติ
เอกาจายาขึ้นชกมวยสากลครั้งแรกเมื่อ 6 สิงหาคม พ.ศ. 2531 แพ้น็อก เอ็ม วาฮิต ยก 6 เอกาจายาชกแพ้อีกในการชกครั้งต่อมา มาชกชนะครั้งแรกเมื่อ พ.ศ. 2533 โดยเป็นฝ่ายชนะคะแนนซูวัด ติรตา หลังจากขึ้นชกเสมอกับไมเคิล อาร์เทอร์แล้ว เอกาจายาก็เดินทางมาชกในประเทศไทยครั้งแรก โดยเป็นฝ่ายแพ้คะแนนดาวรุ่ง ชูวัฒนะเมื่อ 14 กันยายน พ.ศ. 2535 หลังจากนั้น ได้ชิงแชมป์ OPBF กับดาวรุ่งอีก แต่เป็นฝ่ายแพ้แตกในยกที่ 5 จากนั้น เอกาจายาชกแพ้คะแนนฟ้าประกอบ รักเกียรติยิมที่อินโดนีเซียเมื่อ พ.ศ. 2536 และมาชกนอกรอบ แพ้คะแนน เขาใหญ่ มหาสารคาม และจ้าวสิงห์ทอง นครหลวงโปรโมชั่นใน พ.ศ. 2538 และได้ชิงแชมป์ PABA รุ่นจูเนียร์แบนตัมเวตเมื่อ 7 ตุลาคม พ.ศ. 2538 แพ้น็อก หยกไท ศิษย์ อ. ยก 3 

หลังจากนั้น เอกาจายาหยุดชกมวยไป 5 ปี กลับมาชกนอกรอบกับหยกไทอีกครั้งเมื่อ 5 กุมภาพันธ์ พ.ศ. 2543 ซึ่งเป็นฝ่ายแพ้น็อกหยกไทอีกในยกที่ 4 หลังจากนั้น เอกาจายาขึ้นชกชนะคะแนนลีโอ รามิเรซ ที่อินโดนีเซีย และหลังจากแพ้น็อก รัตนชัย ส.วรพิน ยก 2 เมื่อ 26 กุมภาพันธ์ พ.ศ. 2544 ที่อินโดนีเซีย เอกาจายาก็ไม่ได้ขึ้นชกมวยอีกเลย

## เกียรติประวัติ
* เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นแบนตัมเวตเมื่อ 3 พฤษภาคา 2536 แพ้แตก ดาวรุ่ง ชูวัฒนะ ยก 5 ที่ กทม.
* ชิงแชมป์ PABA รุ่นจูเนียร์แบนตัมเวตเมื่อ 7 ตุลาคม 2538 แพ้น็อก หยกไท ศิษย์ อ. ยก 3 ที่ กทม.

## อ้างอิง
* สถิติการชก boxrec.com 
หมวดหมู่:นักมวยสากลชาวอินโดนีเซีย
เอทีอาร์

thumb|ATR 72-500, Air Dolomiti
**เอทีอาร์** (;  - ATR) เป็นบริษัทผู้ผลิตเครื่องบินพาณิชย์สัญชาติอิตาลี-ฝรั่งเศส เกิดจากการร่วมทุนระหว่างแอโรสปาติอองของฝรั่งเศส (ปัจจุบันคือ อีเอดีเอส) กับแอริตาเลีย (ปัจจุบันคือ แอลีเนีย แอโรนอติกา) ในปี ค.ศ. 1981  มีเครื่องบินที่ผลิตออกมาสองรุ่น คือ เอทีอาร์ 42 และเอทีอาร์ 72

เอทีอาร์มีสำนักงานใหญ่อยู่ที่ตูลูส ประเทศฝรั่งเศส  ประกอบชิ้นส่วนลำเรือและส่วนหางที่โรงงานของแอลีเนีย แอโรนอติกา ใกล้เมืองเนเปิลส์ ประเทศอิตาลี ประกอบชิ้นส่วนปีกที่โรงงานของอีเอดีเอส ที่บอร์โดซ์ ประเทศฝรั่งเศส  ก่อนจะนำมาประกอบและทดสอบขั้นสุดท้ายที่สำนักงานใหญ่ เมืองตูลูส 

## อ้างอิง

หมวดหมู่:บริษัทของอิตาลี
หมวดหมู่:บริษัทของฝรั่งเศส
หมวดหมู่:ผู้ผลิตเครื่องบิน
หมวดหมู่:อีเอดีเอส
หมวดหมู่:บริษัทที่ก่อตั้งในปี พ.ศ. 2524
วิสุทธิกระษัตริย์

**วิสุทธิกระษัตริย** ในปัจจุบันสามารถหมายถึง
* พระวิสุทธิกษัตรีย์ พระราชธิดาในสมเด็จพระมหาจักรพรรดิ พระอัครมเหสีในสมเด็จพระมหาธรรมราชาธิราช พระราชมารดาในสมเด็จพระนเรศวรมหาราชและสมเด็จพระเอกาทศรถ
* สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ พระราชธิดาในพระบาทสมเด็จพระจอมเกล้าเจ้าอยู่หัว รัชกาลที่ 4
*ถนนวิสุทธิกษัตริย์ เขตพระนคร กรุงเทพมหานคร
อูซูงูโมะ

**อูซูงูโมะ** (; ดั่งเมฆาจางบางเบา) เป็นบทที่ 19 ของ ตำนานเก็นจิ ผลงานของ มุระซะกิ ชิคิบุ จากทั้งหมด 54 บท

## ที่มาของชื่อบท

**อูซูงูโมะ** ชื่อบทนี้มาจากบทกวีที่เก็นจิร่ายไว้ในช่วงไว้ทุกข์ให้ฟุจิตสึโบะ ความว่า

「入り日さす峰にたなびく薄雲は

　　もの思ふ袖に色やまがへる」

　人聞かぬ所なれば、かひなし。
 
**แปล**

「入日が射している峰の上にたなびいている薄雲は

　　悲しんでいるわたしの喪服の袖の色に似せたのだろうか」」

"Those thin wisp of clound trailing there over mountains cauht  in sunset light

seem to wish to match their hue to the sleeves of the bereaved"

## ตัวละครหลักในบท

***เก็นจิ** : อายุ 31 ปี ตำแหน่งไนไดจิน
***อะคะชิโนะคิมิ** : แม่หญิงแห่งอะคะชิ อายุ 22 ตอนนี้อาศัยอยู่ที่คฤหาสน์ริมแม่น้ำโออิ
***แม่ชีแห่งอะคะชิ** : มารดาของแม่หญิงแห่งอะคะชิ อายุ 50 กลาง ๆ
***ท่านหญิงน้อยอะคะชิ** : บุตรีของของเก็นจิกับแม่หญิงอะคะชิ อายุ 3-4 ปี
***พี่เลี้ยงของท่านหญิงน้อยแห่งอะคะชิ** 
***มุระซะกิ** : ท่านหญิงแห่งเรือนตะวันตก  อายุ 23-24 ปี
***ฮะนะจิรุซะโตะ** : ท่านหญิงดอกส้ม ท่านหญิงแห่งเรือนตะวันออก
***จูโจ** : อดีตนางกำนัลของเก็นจิ ปัจจุบันรับใช้ มุระซะกิ
***นักบวชแห่งอะคะชิ** : บิดาของแม่หญิงแห่งอะคะชิ อายุราว 64 - 65
***อดีตสะไดจิน** : พ่อตาของเก็นจิ อายุ 64-65 (เสียชีวิต)
***อดีตจักรพรรดินีฟุจิตสึโบะ** : อายุ 36-37 (เสียชีวิต)
***จักรพรรดิเรเซ** : พระชนมายุ 13-14

## อ้างอิง
 

 

หมวดหมู่:วรรณกรรมญี่ปุ่น
หมวดหมู่:นวนิยาย
หมวดหมู่:รายชื่อบทในตำนานเก็นจิ
มายเบสท์บอดี้การ์ด

***มายเบสท์บอดี้การ์ด*** () เป็นภาพยนตร์ไทยแนวแอกชั่น-ดราม่า โดยเลื่อนการออกฉายเป็นวันที่ 21 ตุลาคม พ.ศ. 2553 จากกำหนดการเดิมในวันที่ 15 กรกฎาคม พ.ศ. 2553 ในประเทศไทย เป็นผลงานการกำกับของสิริปปกรณ์ วงศ์จริยวัตร โดยได้รับพระกรุณาจากทูลกระหม่อมหญิงอุบลรัตนราชกัญญา สิริวัฒนาพรรณวดี ทรงนำแสดงพร้อมกับนักแสดงอื่น ๆ เช่น ชาคริต แย้มนาม, ดร.อาจอง ชุมสาย ณ อยุธยา, ธีรภัทร์ สัจจกุล, สงกรานต์ เตชะณรงค์, ชอว์น หยู และ รมิดา ประภาสโนบล  

*มายเบสท์บอดี้การ์ด* มีที่มาจากบทเพลง "มายเบสท์บอดี้การ์ด" ที่ทูลกระหม่อมหญิงอุบลรัตนราชกัญญา สิริวัฒนาพรรณวดีทรงนำมาขับร้อง และผ่านการตีความเนื้อเพลงใหม่ซึ่งหมายถึงความรักและมนุษยธรรมของเพื่อนมนุษย์ มีวัตถุประสงค์เพื่อให้เห็นค่าในชีวิตของคนและสร้างความสามัคคี และความมีมนุษยธรรมผ่านการเล่าเรื่องของ "นิชา" ตัวละครในเรื่องซึ่งเป็นนักข่าวสาวและได้ทำการสืบความลับเกี่ยวกับไวรัสชนิดใหม่ที่สามารถฆ่าคนไทยได้ทั้งประเทศ ซึ่งได้ใช้มนุษย์เป็นเหยื่อในการทดลอง นิชาจึงพยายามทำทุกสิ่งเพื่อปกป้องคนทั้ง 7 นี้

## เนื้อเรื่อง
กรุงเทพมหานคร เมืองหลวงแห่งประเทศไทย ซึ่งจะเป็นจุดเริ่มต้นของไวรัสสายพันธุ์ใหม่ ที่สามารถคร่าชีวิตคนได้ทั้งประเทศในเวลาอันรวดเร็ว นทีผู้เป็นบิดาของนิชาพยายามเตือนลูกสาวซึ่งเป็นนักข่าวให้ออกห่างจากเรื่องดังกล่าว แต่ทว่าเธอเข้าใกล้เรื่องนี้มากขึ้น บิดาจึงส่ง "ทัศน์" คอยปกป้องคุ้มครองเธอ แต่เธอก็มิได้พอใจกับการกระทำนี้นัก กรุงเทพมหานครกลายเป็นห้องทดลองทางวิทยาศาสตร์ซึ่งนิชาต้องหยุดเรื่องนี้ไว้ จึงเกิดการไล่ล่าขึ้น 

## นักแสดงและบทบาท

### นักแสดงนำ
* ทูลกระหม่อมหญิงอุบลรัตนราชกัญญา สิริวัฒนาพรรณวดี รับบท "นิชา" นักข่าวสาวผู้ต้องปกป้องประเทศไทยจากไวรัสร้าย
* ชาคริต แย้มนาม รับบท "ธัช" อดีตลูกน้องของ "นที" บิดาของนิชา ผู้คอยปกป้องนิชาจากศัตรู
* อาจอง ชุมสาย ณ อยุธยา รับบท "ผู้พันนที" บิดาของนิชา
* ธีรภัทร์ สัจจกุล รับบท "เจตน์"
* ชอว์น หยู รับบท "ฌอน"
* รมิดา ประภาสโนบล รับบท "อรพรรณี"

### นักแสดงสมทบ
* นพพล โกมารชุน รับบท "วีระ"
* หทัยรัตน์ เจริญชัยชนะ รับบท "แคท" ผู้ช่วยของนิชา  
* เชษฐวุฒิ วัชรคุณ รับบท "เอก" ช่างภาพของนิชา
* สงกรานต์ เตชะณรงค์ รับบท "มิค"
* เจมส์ แม็กกี้ รับบท "เม่น"
* ปริญญา อินทชัย รับบท "ท็อป"
* สมพล ปิยะพงศ์สิริ รับบท "อ๊อด"
* ณัฐวุฒิ ศรีหมอก รับบท "เบิ้ม"
*แสนชัย ส.คิงสตาร์ รับบท "เพชร"
*ภูธฤทธิ์ พรหมบันดาล รับบท "ผู้พันนนที" (วัยหนุ่ม)

## การออกฉาย
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พร้อมด้วยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จพระราชดำเนินทอดพระเนตรภาพยนตร์เรื่อง มายเบสท์บอดี้การ์ด รอบปฐมทัศน์ เมื่อวันที่ 18 ตุลาคม 2553 ณ พารากอนซีนีเพล็กซ์ ศูนย์การค้าสยามพารากอน มีนักแสดงนำและคณะผู้บริหารบริษัทฯ เฝ้าฯ รับเสด็จ โดยภาพยนตร์มีกำหนดเข้าฉายในวันที่ 21 ตุลาคม ปีเดียวกัน ภาพยนตร์ทำรายได้ 8 ล้านบาท 

หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2553

## อ้างอิง

หมวดหมู่:ภาพยนตร์ภาษาไทย

## แหล่งข้อมูลอื่น
* 
หมวดหมู่:ภาพยนตร์ที่มีฉากในกรุงเทพมหานคร
มิเชล คิซซี

**มิเชล คิซซี** () หรือ **ทอง โพธิ์** หรือ **ธง โพธิ์** () เกิดวันที่ 12 กันยายน ค.ศ. 1962 ที่ประเทศโมร็อกโก เป็นนักแสดงซึ่งมีผลงานการแสดงภาพยนตร์แอคชั่นหลายเรื่อง โดยเฉพาะอย่างยิ่ง *[[คิกบอกซ์เซอร์ (ภาพยนตร์)|คิกบอกเซอร์]]* ทั้งภาค 1 และ 2 ที่ทำให้เขามีชื่อเสียงจากการรับบทเป็นนักมวยไทยชาวไทยนามว่า *Tong Po* ปัจจุบันเขาถือสัญชาติเบลเยี่ยม

## ข้อมูลจำเพาะ
* **ชื่อ** : มิเชล คิซซี (Michel Qissi)
* **ชื่อจริง** : โมฮัมหมัด คิซซี (Mohammed Qissi)
* **ชื่อเล่น** : ทอง โพธิ์ หรือ ธง โพธิ์ (Tong Po)
* **วันเดือนปีเกิด** : 12 กันยายน ค.ศ. 1962
* **สัญชาติ** : 
* **ส่วนสูง** : 189 ซม.

## ผลงานที่ผ่านมา
* 1984: Breakin'
* 1988: Bloodsport
* 1989: คิกบอกเซอร์
* 1990: Lionheart
* 1991: Bloodmatch
* 1991: Kickboxer 2: The Road Back
* 1993: To the Death
* 1993: Terminator Woman
* 2001: Extreme Force
* 2001: The Falkland Man

## ข้อมูลเพิ่มเติม
**มิเชล คิซซี** มีชื่อเล่นว่า *ทอง โพธิ์*ืหรือ **ธง โพธิ์** () ซึ่งมาจากชื่อตัวละครที่เขารับบทเป็นนักมวยไทยในภาพยนตร์เรื่อง *[[คิกบอกซ์เซอร์ (ภาพยนตร์)|คิกบอกเซอร์]]* 

## อ้างอิง

* ข้อมูลที่เกี่ยวข้องกับ "มิเชล คิซซี" 
* ข้อมูลที่เกี่ยวข้องกับ "ทอง โพธิ์" 

## ดูเพิ่ม
* เคริท สโลน

หมวดหมู่:นักแสดงอเมริกัน
หมวดหมู่:นักมวยไทยชาวเบลเยียม
หมวดหมู่:ชาวโมร็อกโก
หมวดหมู่:บุคคลจากบรัสเซลส์
ไมเคิล คลาร์ก ดันแคน

**ไมเคิล คลาร์ก ดันแคน** (อังกฤษ: Michael Clarke Duncan) นักแสดงชาวอเมริกันร่างยักษ์ เกิดเมื่อวันที่ 10 ธันวาคม พ.ศ. 2500 ที่ชิคาโก รัฐอิลลินอย  ในครอบครัวที่แตกแยกและยากจน โดยอาศัยอยู่กับแม่  ก่อนจะมาเป็นนักแสดงนั้น เคยทำงานเป็นกรรมกรขุดเจาะถนนและบอดี้การ์ดให้เหล่าคนดังในแวดวงฮอลลีวู้ดมาก่อน เช่น วิล สมิธ, มาร์ติน ลอเรนซ์, เจมี ฟ็อกซ์, แอลแอล คูล เจ และเดอะโนทอเรียสบีไอจี ด้วยรูปร่างที่สูงถึง 6 ฟุต 5 นิ้ว (196 เซนติเมตร) น้ำหนัก 315 ปอนด์ (142 กิโลกรัม)

ชีวิตการแสดงของไมเคิล คลาร์ก ดันแคน เริ่มต้นขึ้นในปี ค.ศ. 1995 และเริ่มมีชื่อเสียงจากการร่วมแสดงในภาพยนตร์ไซไฟฟอร์มใหญ่แห่งปี ค.ศ. 1998 คือ *[[อาร์มาเก็ดดอน วันโลกาวินาศ|Armageddon]]* ร่วมกับนักแสดงที่มีชื่อเสียงหลายคน เช่น บรูซ วิลลิส, สตีฟ บูเซมี, ลิฟ ไทเลอร์, เบน แอฟเฟล็ก ด้วยการรับท แบร์ นักขุดเจาะน้ำมันร่างยักษ์ ลูกทีมของแฮร์รี สแตมเปอร์ ที่รับบทโดย บรูซ วิลลิส

ต่อมาในปี ค.ศ. 1999 ไมเคิล คลาร์ก ดันแคน ได้มีชื่อเข้าชิงรางวัลออสการ์สาขานักแสดงประกอบชายยอดเยี่ยม ประจำปี ค.ศ. 2000 จากการรับบทเป็น จอห์น ค็อฟฟี่  นักโทษผิวดำร่างยักษ์ที่มีพลังวิเศษ ที่ถูกข้อหาฆ่าข่มขืนเด็กหญิงผิวขาว 2 คน  ในเรื่อง *[[The Green Mile (film)|The Green Mile]]* คู่กับ ทอม แฮงค์ ซึ่งการแสดงครั้งนี้ของไมเคิล คลาร์ก ดันแคน นั้นทำได้อย่างดีเยี่ยม ด้วยการเป็นนักโทษชายที่มีรูปร่างใหญ่โตดูน่ากลัว ด้วยน้ำหนักตัวขณะถ่ายทำถึง 360 ปอนด์ (163 กิโลกรัม) แต่กลับมีจิตใจที่สุภาพ อ่อนโยน และขี้กลัวเหมือนเด็ก ๆ  นอกจากรางวัลออสการ์แล้ว ก็ยังมีชื่อเข้าชิงหลายรางวัลในสาขาเดียวกันนี้จากหลายรางวัล เช่น รางวัลลูกโลกทองคำ, รางวัลสมาพันธ์นักแสดง,  รางวัลนักวิจารณ์บรอดคาสต์, รางวัลแซทเทิร์น และรางวัลแบล็ค รีล อวอร์ด เป็นต้น

ในปี ค.ศ. 2000 ไมเคิล คลาร์ก ดันแคน ได้กลับมาร่วมงานแสดงอีกครั้งกับ บรูซ วิลลิส ในภาพยนตร์ตลกเรื่อง *[[อึดไม่เกิน 9 หลา|The Whole Nine Yards]]* ด้วยการรับบทเป็น มือปืนร่างยักษ์

ผลงานในระยะหลัง ๆ ได้แก่ * [[พิภพวานร|Planet of the Apes]]* ของทิม เบอร์ตัน ร่วมกับ มาร์ก วาห์ลเบิร์ก ในปี ค.ศ. 2001, *[[ศึกราชันย์แผ่นดินเดือด|The Scorpion King]]* ในปี ค.ศ. 2002 ร่วมกับ เดอะ  ร็อก นักมวยปล้ำชื่อดัง, *[[ดิ ไอส์แลนด์ แหกระห่ำแผนคนเหนือคน|The Island]]* ในปี ค.ศ. 2005 ร่วมกับ ยวน แม็คเกรเกอร์, สกาเล็ต โยแฮนสัน, *[[สงครามนักฆ่ามหากาฬ|Street Fighter: The Legend of Chun-Li]] * ด้วยการรับบทเป็น บัลร็อค ในปี ค.ศ. 2009 เป็นต้น  นอกจากนี้แล้วยังมีผลงานพากษ์ภาพยนตร์การ์ตูนอีกด้วย จากน้ำเสียงที่ทุ้มต่ำเป็นเอกลักษณ์ เช่น *[[กังฟูแพนด้า จอมยุทธ์พลิกล็อก ช็อคยุทธภพ|Kung Fu Panda]]* ในปี ค.ศ. 2008 เป็นต้น

ไมเคิล คลาร์ก ดันแคน เสียชีวิตอย่างกระทันหันจากอาการหัวใจล้มเหลวเมื่อเช้าวันที่ 3 กันยายน ค.ศ. 2012 ที่โรงพยาบาลในลอสแอนเจลิส  หลังจากเข้ารับการรักษาตัวตั้งแต่เดือนกรกฎาคม รวมอายุได้ 54 ปี 

## อ้างอิง

* [ข้อมูลจาก[IMDb]]

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากชิคาโก
หมวดหมู่:เสียชีวิตจากภาวะหัวใจล้มเหลว
หมวดหมู่:บอดีการ์ด